als_Latn dik_Latn sag_Latn
Surprizuese. Asnjë lojtar i Kombëtares shqiptare nuk është përzgjedhur mes 500 futbollistëve më të mirë në botë, në renditjen e përvitshme që bëhet nga revista e njohur angleze “World Soccer”. Por, për t’u ngushëlluar është një shqiptar.
SHTETET
Thuajse të gjitha shtetet përfaqësohen të paktën me një lojtar në këtë renditje të bërë nga revista prestigjioze. Në hartë shihen të gjitha këto shtete, mes të cilave janë edhe Zimbabve, Bolivia, Kepi i Gjelbër dhe shumë të tjera. Për fat të keq, nuk është zgjedhur asnjë nga Shqipëria.
SPANJA
Skuadra që përfaqësohet më shumë në këtë renditje është Reali i Madridit me 19 të tillë, ndërsa pas “galaktikëve” është Bajerni me 14 lojtarë. Pas skuadrës së Ançelotit është një tjetër klub spanjoll dhe bëhet fjalë për Barcelonën. Katalanasit kanë 13 lojtarë në këtë listë, po aq sa Çelsi dhe Juventusi. Atletiko dhe Dortmundi kanë nga 12 lojtarë në këtë listë, ndërkohë që Interi, Siti, Totenhemi përfaqësohen me 11 lojtarë.
Në rang kampionatesh, sigurisht që udhëheq La Liga me 66, ndërkohë që pas kampionatit spanjoll renditet Bundesliga me 64, Anglia me 63 dhe Seria A me 60. Interesant është fakti që në këtë listë përfaqësohet edhe Kina me 12 lojtarë, duke lënë pas Rusinë, Turqinë dhe Zvicrën, ku aktivizohen futbollistë me emër dhe shumë të njohur në arenën ndërkombëtare.
als_Latn als_Latn als_Latn mlt_Latn als_Latn als_Latn